સુપ્રીમ કોર્ટે હાલમાં જ આ એક્ટમાં ફેરફાર કરતો ચૂકાદો આપ્યો હતો જે મુજબ તત્કાલિક ધરપકડ ન કરવાનો આદેશ આપ્યો છે. આ ઉપરાંત SC/ST એક્ટ અંતર્ગત દાખલ થનારા કેસમાં આગોતરા જામીનને પણ મંજૂરી આપી દીધી હતી. જેના પર દેશભરમાં દલિત સમુદાય વિરોધ પ્રદર્શન કરી રહ્યું છે અને આજે ભારત બંધની જાહેરાત કરી છે. જોકે હવે આ વિરોધે હિંસક રૂપ લઈ લીધું છે. અનેક શહેરોમાં ગાડીઓમાં આગ લગાવી દેવામાં આવી, ટ્રોનો રોકાઈ અને અત્યાર સુધીમાં 5 લોકોના મૃત્યુ થઈ ચૂક્યા છે. મધ્ય પ્રદેશ, રાજસ્થાન, ઉત્તર પ્રદેશ, પંજાબ, હરિયાણા, ઉત્તરાખંડ, ઝારખંડ અને ગુજરાતમાં તેની અસર વધારે જોવા મળી છે.